Ek is steeds aangenaam verstom oor die wonderlike hoeveelheid goeie Afrikaanse spanningsverhale wat deesdae verskyn. Dit 'n fees van lekkerte vir aanghangers van die genre. Dit was dus vir my 'n ware fonds toe die boeke van Isa Konrad my pad gekruis het. Ek kan nie dink dat ek tot nou toe nog nie haar werk onder oë gehad het nie. Die twee boeke wat ek gelees het is egter elkeen 'n perd van 'n ander kleur en wys hoe 'n veelsydige skrywer sy is.
Alet se lewe is op 'n totale laagtepunt toe sy stukkend en verneder op Karibib beland - net om haar vas te loop in 'n moord en die gepaardgande intriges wat op alle klein dorpies voorkom. Die sterwende man uiter sy laaste woorde aan haar en voor sy asem skep is sy betrokke in die moordondersoek.
Moord op Karibib is 'n heerlike spanningsverhaal en 'n uitstekende vakansie lees. Ek gee die boek 'n 8/10 vir suiwer lees genot . As jy van Chanette Paul se spanningsverhale hou of 'n Lee Child aanhanger is, is ek seker hierdie boek sal so reg in jou kraal val.
Wessel Janke word gestuur na Pretoria om daar 'n onderhoud te voer met een van Suid Afrika se skokkendste moordenaars ooit - 'n vrou wat as kind 'n reeks moorde gepleeg het. Haar agtergrond is seker van die haglikste wat mens kan indink en stadig leer Wessel haar ken as veel meer as net 'n reeksmoordenaar.
Die atmosfeer deur die hele boek is donker en ongemaklik wat bydra om die hele toon van die boek te stel. Konrad beskryf dit so goed dat jy self ongemaklik en angstig voel net soos Wessel. Ek sal nooit weer dieselfde voel oor die Jakaranda bome in my stad nie. Die minder mooi ontbindende blomme in die strate vervang die mooi wat ek so geniet elke jaar.
Die storielyn beweeg in tyd en gee die agtergond wat nodig is om insig in die reeksmoordenaar se lewe te kry. Die poisie verslae verskaf die feitlike inligting en afwisseling waar die emosionele amper oordonderend word. Ek wil nie veel oor die karakters sê nie omdat dit so reuse deel van die storie vorm maar hulle is almal goed ontwikkel en volrond. Daar word ook heel tyd alle kante van die karakters aan jou uitgewys en jy raak self betrokke in jou evaluasie van nie net die moordenaar se motiewe en karakter nie maar van elke ander van die hoofkarakters.
Hierdie boek is meesterlik geskryf en die ontknoping skokkend - selfs al raai jy 'n deel daarvan is dit seker een van die moeilikste laaste twee bladsye wat ek ooit gelees het.
Die Soenoffer is 'n sielkundige riller uit die boonste rakke. As jy van Mo Hader, Gillian Flynn of Lauren Beukes se boeke hou gaan hierdie een jou voete onder jou uitlsaan. Baie sensitiewe lesers moet dalk oorweeg of hulle kans sien vir hierdie skokkende verhaal. Ek gee Die Soenoffer 10/10.
Ek moet hier ook noem dat die omslag kunswerk werklik mooi is en ook visueel die idee van 'n reeks versterk.
Alex ontmoet vir Ranna 'n bekroonde en baie aantreklike fotograaf by 'n troue buite Dar es Salaam. 'n Aantrekkingskrag en liefde volg vinnig vir Alex wat glo chaos volg hom altyd, en die swarthaar krulkop vrou met 'n geheimsinnige verlede. Dan word 'n Amerkiaans IT miljoener vermoedelik vermoor en skielik word die chaos om Alex meer en meer terwyl sy twyfel in Ranna groei.
Aanvanklik het die boek vir my effe stadig beweeg maar die karakters is werklik interessant en die sekondêre karakters vul goed aan.
Ek vermoed dat ek die boek baie meer sou geniet het as ek hom eerste gelees het - maar steeds 'n goeie stewige 7/10.
Die boek se pas was vir my baie vinniger as Skoenlapper en ek was van die begin af vasgenael. Die storie ontwikkel vinnig en het 'n heerlike onverwagte ontknoping met nog ander verassings deur die boek. Ongetwyfeld is Sarah een van my gunsteling fiksie karakters en kan ek nie wag om haar weer in 'n boek raak te loop nie.